title: Cuskol (Acinonyx jubatus)
text: Cuskol sotir vey krapol is idatcol. Tana kira rupesa va bata sazda tir nope din kotceem rolicawes. Inafa siva vas kraimol vektar, dem trelaf im dem milafa kretsa, voxe dere vas vakolap nope tigafo alto dem froxaf beweem. Inafe gaelmumimafe dre jepkedakorafe dem takama is gijaf radiminieem va amkera va kaliepe tiaver : cuskol vas 100 km-/b- gruvulter. Kira ke torestava sotir dem teron gluyanaf putc jupas da cuskol grudimatcer ise grupastoler bak vultera ok welvura.